

H O T Ă R Â R E

**privind constatarea încetării de drept, înainte de expirarea duratei normale, a mandatului de consilier județean al domnului** Popovici Alin

Consiliul Judeţean Cluj întrunit în şedinţa ordinară;

Având în vedere Proiectul de hotărâre înregistrat cu nr. 232 din 24.11.2022 privind constatarea încetării de drept, înainte de expirarea duratei normale, a mandatului de consilier județean al domnului Popovici Alin, propus de Preşedintele Consiliului Judeţean Cluj, domnul Alin Tișe, care este însoţit de Referatul de aprobare cu nr. 47406/23.11.2022; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 47407/23.11.2022 şi de Avizul cu nr. 47406 din 28.11.2022 adoptat de Comisia de specialitate nr. 1, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de:

* Înscrisul înregistrat la Consiliului Județean Cluj cu nr. 47268/2022, prin care domnul Popovici Alin și-a înaintat demisia din funcția de consilier județean;
* Referatul constatator nr. 47268 din 22.11.2022 privind constatarea încetării de drept a mandatului de consilier judeţean în cazul domnului Popovici Alin, ca urmare a demisiei din această funcţie;

În conformitate cu prevederile:

* art. 204 alin. (2) lit. a), alin. (6) - (7), alin. (10), alin. (15), alin. (17) și alin. (20) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* ale art. 123 - 156, ale art. 229 alin. (2) lit. a) și alin. (3), alin. (6) - (8), alin. (12), alin. (17), alin. (19), alin. (20) și alin. (23) și ale art. 235 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată.

În temeiul competențelor stabilite prin art. 182 alin. (1) şi art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**h o t ă r ă ş t e:**

**Art. 1. (1)** Se constată încetarea de drept, înainte de expirarea duratei normale, respectiv în data de 22.11.2022, prin demisie, a mandatului de consilier judeţean al domnului Popovici Alin, ales pe Lista de candidați a Partidului Național Liberal depusă la alegerile pentru Consiliul Județean Cluj din data de 27 septembrie 2020.

**(2)** Se declară vacant locul de consilier judeţean deţinut de domnul Popovici Alin în Consiliul Judeţean Cluj, precum și locul de membru al acestuia în Comisia de specialitate nr. 7 **-de turism, mediu și** agricultură.

**Art. 2.** Prezenta hotărâre poate fi atacată de cei interesaţi la instanţa de contencios administrativ competentă, respectiv Tribunalul Cluj.

**Art. 3.** Prezenta hotărâre se comunică, în termenul prevăzut de lege, domnului Popovici Alin; Direcției Buget-Finanțe, Resurse Umane; Direcției Dezvoltare și Investiții; Direcției Administrație și Relații Publice-Serviciul Administraţie Publică, ATOP; Comisiei de specialitate nr. 7 **- de turism, mediu și** agricultură; Tribunalului Cluj; precum şi Prefectului Judeţului Cluj şi se aduce la cunoştinţă publică prin afișare la sediul Consiliului Județean Cluj şi postare pe pagina de internet „www.cjcluj.ro".

**Contrasemnează:**

**PREŞEDINTE,**  p. **SECRETAR GENERAL AL JUDEŢULUI,**

**Alin Tișe Simona Gaci**

**Nr. 214 din 28 noiembrie 2022**

*Prezenta hotărâre a fost adoptată cu 33 voturi “pentru și 3 membri ai Consiliului județean nu au votat, fiind astfel respectate prevederile legale privind majoritatea de voturi necesară.*